Një emërim i Gjykatës së Lartë, mund të hapë një betejë mes republikanëve dhe demokratëve - 2005-01-08
Republikanët shpresojnë se presidenti Bush do të ketë rastin të emërojë të paktën një anëtar të Gjykatës së Lartë, gjatë mandatit të ti
Kanë kaluar më shumë se 10 vjet nga emërimi i një anëtari të ri të Gjykatës së Lartë. Kjo është periudha më e gjatë pa patur një vend bosh në këtë gjykatë prej 9 anëtarësh. Në të njejtën kohë, kanë lindur shqetësime rreth gjendjes shëndetësore të kryetarit të Gjykatës së Lartë, 80 vjeçarit William Rehnquist, i cili vuan nga kanceri në gjendrat teroide. Ai do të drejtojë betimin e Presidentit Bush më 20 janar. Meqënëse pritet që brenda pak vitesh të hapet një vend në Gjykatën e Lartë, veprimtarë nga të dy partitë janë tashmë duke u përgatitur për atë që mund të jetë një betejë e gjatë në Senat mbi emërimin në Gjykatën më të lartë të vendit. Republikanët janë duke i bërë thirrje presidentit Bush të emërojë një jurist konservator në rast se hapet një vend. Bruce Fein, një ish-jurist në Departamentin i Drejtësisë në administratën e Presidentit Reaganit mendon se presidenti duhet të zgjedhë dikë që të pajtohet me mendimet e dy gjykatësve më konservatorë në Gjykatën e Lartë, Antonin Scalia dhe Clarence Thomas. Presidenti Bush nuk ka lënë të kuptohet se kush mund të jetë kandidat i mundëshëm, por komentet e tij pas rizgjedhjes duket se kanë inkurajuar konservatorët të mendojnë se ai do ta mbajë premtimin për të emruar një konservator. tha Presidenti Bush. Edhe demokratët e opozitës po përgatiten për një betejë mbi një emrim të mundshëm në Gjykatën e Lartë. Grupet liberale po e paralajmërojnë presidentin Bush se me një emërim të moderuar ai do të siguronte më lehtë miratimin e kandidatit të tij nga Senati. Nan Aron i Grupit Alenaca për Drejtësi ka kundërshtuar shumë herë emërimet e presidentit Bush në gjykatat federale. Ajo thotë se Gjykata e Lartë është tashmë konservatore, në qoftë se do të emërohet edhe një konservator tjetër atëherë Gjykata e Lartë do të anojë tepër nga e djathta. Analistë politikë thonë se emërimet në Gjykatën e Lartë kanë rëndësi të madhe sepse është një fushë në të cilën presidenti mund të lërë gjurmë që ndihen gjatë edhe mbasi presidenti të largohet nga detyra. Historiani i presidencës në Universitetin Amerikan në Washington, Allan Lichtman, thotë: Çdo emërim do të debatohet në Senat, ku kërkohet shumica e thjeshtë për miratim. Por, demokratët do të përpiqen ta bllokojnë emërim, nëpërmjet taktikës parlamentare, duke u angazhuar në debate pa fund. Për të mbyllur një debat të tillë duhen 60 vota. Senati është i përbërë nga 100 anëtarë, 55 republikanë, 44 demokratë dhe një i pavarur.